Kamedderkopp

Kamedderkopp (Maso sundevalli) er en av edderkoppene i gruppen mattevevere og dvergedderkopper (Linyphiidae). 

 Utseende  
Kamedderkopp er en liten edderkopp, i underkant av 2 millimeter lang. Den er en av dvergedderkoppene med mørk rødbrun, nesten svart bakkropp og forkropp, med lysere ensfarget rødlige eller gulbrune bein. Kroppen er mørkt brunlig og ganske blank, den er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet, med et utydelige (svakt synlig) tverrgående «traktormønster». Avstanden fra det fremste øyet til hodets fremkant er forholdsvis stor, mye mer enn to ganger øyets diameter. Beina er lysere mer gulbrune.

Kamedderkopp er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

 Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Maso (tysk)

 Eksterne lenker 

 Dvergedderkopper – edderkopper.net  (norsk)

Kategori:Mattevevere og dvergedderkopper